मांडविया ने कहा कि इनके अलावा राजस्थान के सांचोर से गुजरात के राघनपुर-सामखियाली 130 किलोमीटर लंबे इकोनोमिकल कॉरिडोर का निर्माण कार्य 2000 करोड़ रुपए की लागत से करवाया जाएगा। अगले वर्ष शुरू होने वाला यह कार्य वर्ष 2022-23 में पूरा होगा। इस मार्ग के निर्माण से उत्तर भारत को गुजरात व कंडला पोर्ट तक 100 किलोमीटर छोटा वैकल्पिक मार्ग उपलब्ध होगा, इससे उत्तर भारत के व्यापार में तेजी आने के साथ समय व धन की बचत भी होगी।